CELEX: C2004/239/26
Language: lv
Date: 2004-09-25 00:00:00
Title: Pirmās instances tiesas spriedums 2004. gada 8. jūlijā lietā T-50/00 Dalmine SpA pret Eiropas Kopienu Komisiju (Konkurence — Aizliegtas vienošanās — Nerūsējošā tērauda cauruļvadu tirgus — Pārkāpuma ilgums — Naudassodi)

25.9.2004   
            
            
               LV
            
            
               Eiropas Savienības Oficiālais Vēstnesis
            
            
               C 239/13
            
         
      PIRMĀS INSTANCES TIESAS SPRIEDUMS
   
   2004. gada 8. jūlijā
   lietā T-50/00 Dalmine SpA pret Eiropas Kopienu Komisiju (1)
   
   (Konkurence - Aizliegtas vienošanās - Nerūsējošā tērauda cauruļvadu tirgus - Pārkāpuma ilgums - Naudassodi)
   (2004/C 239/26)
   Tiesvedības valoda: itāļu
   Lietā 50/00 Dalmine SpA, Dalmine (Itālijā), ko pārstāv M. Siragusa un F. Moretti, advokāti, kas norādīja adresi Luksemburgā, pret Eiropas Kopienu Komisiju, ko pārstāv M. Erhart un A. Whelan, pārstāvji, kam palīdz A. Del Ferro, advokāts, par prasību atcelt Komisijas 1999. gada 8. decembra Lēmumu Nr. 2003/382 procesā, kas ierosināts saskaņā ar EK līguma 81. pantu (lieta IV/E-1/35.860-B nerūsējošā tērauda cauruļvadi) (OV L 140, 2003., 1. lpp.) vai, pakārtoti, par prasītājam uzliktā naudassoda samazināšanu, Pirmās instances tiesa, otrā palāta, (šādā sastāvā: priekšsēdētājs N. J. Forwood, tiesneši J. Pirrung un A. W. H. Meij, sekretārs J. Plingers, administrators), 2004. gada 8. jūlijā ir pasludinājusi spriedumu, kura rezolutīvā daļa ir šāda:
   
               1)
            
            
               Atcelt Komisijas 1999. gada 8. decembra lēmuma Nr. 2003/382/EK 1. panta 2. daļu procesā, kas ierosināts saskaņā ar EK līguma 81. pantu (lieta IV/E-1/35.860-B nerūsējošā tērauda cauruļvadi), konstatējot, ka prasītājam piedēvētais minētā panta pārkāpums ir pastāvējis pirms 1991. gada 1. janvāra.
            
         
               2)
            
            
               Noteikt prasītājam lēmuma Nr. 2003/382 4. pantā uzlikto naudassodu EUR 10 080 000 apmērā.
            
         
               3)
            
            
               Prasību pārējā daļā noraidīt.
            
         
               4)
            
            
               Prasītājs un Komisija sedz savus izdevumus paši.
            
         
      (1)  OV C 149, 27.5.2000.